ΠΑΡΑΡΤΗΜΑ Ι

ΑΝΑΛΥΣΗ ΣΤΟΙΧΕΙΩΝ ΕΓΓΕΓΡΑΜΜΕΝΗΣ[[1]](#footnote-2) ΑΝΕΡΓΙΑΣ ΚΑΙ ΣΤΟΙΧΕΙΩΝ ΑΠΟ ΑΛΛΕΣ ΠΗΓΕΣ

1. *Σύγκριση μεταξύ Δεκεμβρίου 2013 και 2014(ετήσια σύγκριση)(σχετικοί Πίνακες 1-8)*

* Γενικά: Μείωση του αριθμού των εγγεγραμμένων ανέργων σε 47,886από 50,467άτομα τον αντίστοιχο μήνα του 2013 (μείωση κατά 5,1% ή 2,581 άτομα). Επισημαίνεται ότι για όγδοο συνεχόμενο μήνα παρατηρείται μείωση της μηνιαίας εγγεγραμμένης ανεργίας σε σχέση με τους αντίστοιχους μήνες του προηγούμενου έτους. Η πιο πάνω εξέλιξη παρατηρείται για πρώτη φορά από το 2008[βλέπε πίνακα 1].
* Φύλο:Ο αριθμός των άνεργων αντρών είναι 24,677 άτομα και αντιπροσωπεύει το 51,5% των εγγεγραμμένων ανέργων, ενώ ο αριθμός των ανέργων γυναικών είναι 23,209άτομα. Σε σχέση με τον ίδιο μήνα πέρσι, ο αριθμός των ανέργων αντρών μειώθηκε κατά 4% ή 1,143 άτομα και των γυναικών μειώθηκε κατά 6% ή 1,438 άτομα. [βλέπε πίνακα 2].

Στο διάγραμμα που ακολουθεί παρουσιάζεται η διακύμανση του αριθμού των ανέργων (σύνολο και κατά φύλο) τους τελευταίους 12 μήνες.

* Η ανεργία σημείωσε μείωση στις τρεις από τις πέντε επαρχίες. Αύξηση σημειώθηκε στην Αμμόχωστο (κατά 391 άτομα) και στην Πάφο (κατά 330 άτομα). Η μεγαλύτερη αριθμητική *μείωση* παρου­σιάστηκε στην επαρχίαΛευκωσίας (κατά 2,095 άτομα), ενώ στις επαρχίες Λεμεσού και Λάρνακας η μείωση ήταν 921 και 286 άτομα αντίστοιχα.

Στο διάγραμμα που ακολουθεί παρουσιάζεται η διακύμανση του αριθμού των ανέργων κατά επαρχία τους τελευταίους 12 μήνες [βλέπε πίνακα 3].

* Οι μεγαλύτερες αριθμητικές μειώσεις κατά τομέα οικονομικής δραστηριό­τητας σε σύγκριση με τον ίδιο μήνα του 2013 παρουσιάστηκαν στον τομέα των κατασκευών (κατά 1,254 άτομα), του εμπορίου (κατά 1,157 άτομα), της εκπαίδευσης (κατά 914 άτομα),της μεταποίησης (κατά 753 άτομα και των τραπεζών (κατά 745 άτομα).Οι μεγαλύτερες αυξήσεις παρουσιάστηκαν στον τομέα των ξενοδοχείων (κατά 1,442 άτομα) και στον τομέα της δημόσιας διοίκησης (κατά 899 άτομα).

Στο διάγραμμα που ακολουθεί παρουσιάζεται η διακύμανση του αριθμού των ανέργων σε επιλεγμένους τομείς οικονομικής δραστηριότητας τους τελευταίους 12 μήνες [βλέπε πίνακα 4].

* Διάρκεια εγγραφής: Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 6 μήνες έφτασε τα 19,645άτομα (μείωση κατά 305 άτομα ή 2% σε σχέση με τον ίδιο μήνα πέρσι) και αντιπροσωπεύει το 41% του συνόλου των εγγεγραμμένων ανέργων. Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 12 μήνες έφτασε τα 11,861 άτομα (αύξηση κατά 3,188 άτομα ή 37%) και αντιπροσωπεύει το 25% του συνόλου των εγγεγραμμένων ανέργων.

Στο διάγραμμα που ακολουθεί παρουσιάζεται η διακύμανση του αριθμού των ανέργων κατά διάρκεια εγγραφής τους τελευταίους 12 μήνες [βλέπε πίνακα 6].

* Μικρή αύξηση της ανεργίας παρουσιάστηκε μόνο στην ηλικιακή ομάδα άνω των 65 ετών (κατά 34 άτομα), ενώ οι υπόλοιπες ηλικιακές ομάδες παρουσίασαν μείωση. Στην ηλικιακή ομάδα 15-24 ετών (κατά 724 άτομα), 40-49 ετών (κατά 609 άτομα), στην ηλικιακή ομάδα 50-59 ετών (κατά 516 άτομα), 25-29 ετών (κατά 397 άτομα), 30-39 ετών (κατά 302 άτομα) και 60-64 ετών (κατά 67 άτομα).

Στο διάγραμμα που ακολουθεί παρουσιάζεται η διακύμανση του αριθμού των ανέργων σε επιλεγμένες ηλικιακές ομάδες τους τελευταίους 12 μήνες [βλέπε πίνακες 7,8].

* Μόρφωση: Οι μισοί από τους εγγεγραμμένους άνεργους είναι απόφοιτοι δευτεροβάθμιας γενικής ή τεχνικής εκπαίδευσης με ποσοστό 51% ή 24,393 άτομα, ακολουθούν οι απόφοιτοι τριτοβάθμιας εκπαίδευσης με 25% ή 12,067 άτομα και οι απόφοιτοι πρωτοβάθμιας εκπαίδευσης με 24% ή 11,426 άτομα [βλέπε πίνακα 8].

Στο διάγραμμα που ακολουθεί παρουσιάζεται η διακύμανση του αριθμού των ανέργων κατά μορφωτικό επίπεδο τους τελευταίους 12 μήνες.

* Εθνοτική καταγωγή: Οι Ελληνοκύπριοι αποτελούν την πλειοψηφία του συνόλου των ανέργων (76% ή 36,436 άτομα), όπως και πέρσι (77% ή 38,982 άτομα). Από το σύνολο των ανέργων οι 7,140 (14,9%) είναι Ευρωπαίοι πολίτες,οι οποίοι έχουν μειωθεί κατά 303 άτομα ή 4% σε σύγκριση με τον ίδιο μήνα πέρσι. Μείωση παρατηρήθηκε στους Τουρκοκύπριους (κατά 133 άτομα), ενώ αύξηση παρατηρήθηκε στα άτομα με καθεστώς συμπληρωματικής προστασίας (κατά 191 άτομα)[βλέπε πίνακα 9].

Στο διάγραμμα που ακολουθεί παρουσιάζεται η διακύμανση του αριθμού των Ελληνοκυπρίων, των Ευρωπαίων ανέργων, των Ποντίων ανέργων και των ανέργων με καθεστώς συμπληρωματικής προστασίας δεύτερου χρόνου τους τελευταίους 12 μήνες.

*Μηνιαία σύγκριση μεταξύ Νοεμβρίου και Δεκεμβρίου 2014:*

* Κατά τον μήνα Δεκέμβριο2014 ο αριθμός των εγγεγραμμένων ανέργων παρουσίασε μικρήαύξησηκατά283 άτομα σε σύγκριση με τον προηγού­μενο μήνα.
* Κατά τομέα οικονομικής δραστηριότητας, οι μεγαλύτερες αυξήσεις που παρατηρήθηκαν ήταν στον τομέα των ξενοδοχείων (κατά 785 άτομα), της δημόσιας διοίκησης (κατά 758 άτομα) και των μεταφορών (κατά 76 άτομα), ενώ οι μεγαλύτερες μειώσεις παρατηρήθηκαν στον τομέα των νεοεισερχομένων (κατά 540 άτομα), στον τομέα του εμπορίου(κατά 274 άτομα), στον τομέα των κατασκευών (κατά 217 άτομα), στον τομέα των άλλων υπηρεσιών (κατά 129 άτομα) και στον τομέα της μεταποίησης (κατά 109 άτομα).
* Αύξηση της ανεργίας παρουσιάστηκε σε όλες τις επαρχίες, εκτός από την Λευκωσία (μείωση κατά 447 άτομα) και την Λεμεσό (μείωση κατά 382 άτομα). Πιο συγκεκριμένα, η επαρχία Αμμοχώστου κατέγραψε αύξηση 514 άτομα, η Πάφος 511 άτομα και η Λάρνακα 87 άτομα.

ΑΝΑΛΥΣΗ ΣΤΟΙΧΕΙΩΝ ΑΠΟ ΑΛΛΕΣ ΠΗΓΕΣ

1. Μηνιαία Ανεργία Προσαρμοσμένη στις Εποχικές Διακυμάνσεις[[2]](#footnote-3) - EUROSTAT(βλέπε πίνακα 10)

Με βάση τα μηνιαία στοιχεία τα οποία είναι προσαρμοσμένα σε εποχικές διακυμάνσεις και υπολογίζονται από την Ευρωπαϊκή Στατιστική Υπηρεσία (EUROSTAT), η οποία λαμβάνει επίσης υπόψη τα στοιχεία της ΔΥΑ για την εγγεγραμμένη ανεργία και τα αποτελέσματα της Έρευνας Εργατικού Δυναμικού (ΕΕΔ) της Στατιστικής Υπηρεσίας Κύπρου, εξάγονται τα ακόλουθα:

* Κατά το μήνα Νοέμβριο 2014, η ανεργία ανήλθε στο 16,8%. Σε σχέση με τον ίδιο μήνα πέρσι παρουσιάστηκε μικρή αύξηση κατά 0,2 ποσοστιαίες μονάδες (από 16,6% σε 16,8%). Σε σχέση με τον προηγούμενο μήνα, Οκτώβριο 2014, παρουσιάστηκε μικρή αύξηση κατά 0,3 ποσοστιαίες μονάδες (από 16,5% σε 16,8%).Τόσο ο μέσος όρος ανεργίας στην Ευρώπη των 28, όσο και ο μέσος όρος ανεργίας στην Ευρωζώνη δεν σημείωσαν καμία μεταβολή (παρέμειναν στο 10,0% και 11,5% αντίστοιχα) σε σχέση με τον προηγούμενο μήνα.
* Η ανεργία των νέων κάτω των 25 ετών παρέμεινε σταθερή στο 34,8% τους τελευταίους πέντε μήνες (Ιούλιο μέχρι Νοέμβριο 2014), ενώ μειώθηκε κατά 5,5 ποσοστιαίες μονάδες σε σχέση με τονΝοέμβριο 2013 .
* Το ποσοστό ανεργίας των *ανδρών* κατά τον μήνα Νοέμβριο 2014 υπολογίζεται στο 18,4% σημειώνοντας αύξηση 0,5 ποσοστιαίων μονάδων σε σχέση με τον προηγούμενο μήνα, ενώ σε σχέση με τον ίδιο μήνα του προηγούμενου έτους παρουσίασε αύξηση κατά 0,7 ποσοστιαίες μονάδες.
* Το ποσοστό ανεργίας των *γυναικών* κατά το μήνα Νοέμβριο 2014 υπολογίζεται στο15,0%, σημειώνοντας αύξηση 0,1 ποσοστιαίων μονάδων σε σχέση με τον προηγούμενο μήνα, ενώ σε σχέση με τον ίδιο μήνα του προηγούμενου έτους παρουσίασε μείωση κατά 0,4 ποσοστιαίες μονάδες.

1. Απασχόληση και Ανεργία με βάση την Έρευνα Εργατικού Δυναμικού –Τρίτο τρίμηνο του 2014(βλέπε πίνακα 11)

Με βάση τα αποτελέσματα της Έρευνας Εργατικού Δυναμικού, που διενεργείται από τη Στατιστική Υπηρεσία σύμφωνα με Ευρωπαϊκό Κανονισμό, το ποσοστό απασχόλησης (20-64 ετών) κατά το 3ο τρίμηνο του 2014 ήταν 67,9% αυξημένο κατά 0,1 ποσοστιαίες μονάδες από το προηγούμενο τρίμηνο, και αυξημένο κατά 0,9 ποσοστιαίες μονάδες σε σύγκριση με το αντίστοιχο τρίμηνο του προηγούμενου έτους. Σε σχέση με τον μέσο όρο του 2013 (67,2%), το ποσοστό απασχόλησης είναι αυξημένο κατά 0,7 ποσοστιαίες μονάδες το τρίτο τρίμηνο του 2014.

Το ποσοστό ανεργίας στις ηλικίες 15+ κατά το 3ο τρίμηνο του 2014 ανήλθε στο 16,0%, παρουσιάζοντας αύξηση κατά 0,6 ποσοστιαίες μονάδες από το προηγούμενο τρίμηνο. Σε σχέση με το αντίστοιχο τρίμηνο του προηγούμενου έτους παρουσίασε μείωση κατά 0,2 ποσοστιαίες μονάδες. Σε σχέση με τον μέσο όρο του 2013 (15,9%), το ποσοστό ανεργίας αυξήθηκε κατά 0,1 ποσοστιαίες μονάδες το τρίτο τρίμηνο του 2014.

Το ποσοστό ανεργίας των νέων 15-24 ετώνήταν το 3οτρίμηνο του 2014, 33,4%, σημειώνοντας μείωση κατά 3,8 ποσοστιαίες μονάδες σε σύγκριση με το προηγούμενο τρίμηνο και μείωση 5,1ποσοστιαίες μονάδες σε σύγκριση με το αντίστοιχο τρίμηνο του προηγούμενου έτους. Σε σχέση με τον μέσο όρο του 2013 (38,9%), το ποσοστό ανεργίας των νέων μειώθηκε κατά 5,5 ποσοστιαίες μονάδες το τρίτο τρίμηνο του 2014. Σημειώνεται ότι η ανεργία μεταξύ των νέων 15-24, ως ποσοστό κατά αναλογία του πληθυσμού της ίδιας ηλικιακής ομάδας ήταν 13,7% το 3ο τρίμηνο του 2014, παρουσιάζοντας μείωση 1 ποσοστιαίας μονάδας σε σύγκριση με το 2ο τρίμηνο του 2014.

Το μερίδιο των ατόμων με διάρκεια ανεργίας πάνω από 6 μήνες στο σύνολο των ανέργων ανερχόταν κατά το 3ο τρίμηνο του 2014 στο 64,3%, μειωμένο κατά 6,4ποσοστιαίες μονάδες σε σύγκριση με το προηγούμενο τρίμηνο και αυξημένο κατά 4,0 ποσοστιαίες μονάδες σε σύγκριση με το αντίστοιχο τρίμηνο του προηγούμενου έτους. Συγκρινόμενο με τον μέσο όρο του 2013 (60%), το ποσοστό ανεργίας των ατόμων με διάρκεια ανεργίας πάνω των 6 μηνών αυξήθηκε κατά 4,3 ποσοστιαίες μονάδες το τρίτο τρίμηνο του 2014.

Ιανουάριος 2015 Παρατηρητήριο Αγοράς Εργασίας

Τμήμα Εργασίας

ΜΡη,

1. Η εγγεγραμμένη ανεργία αφορά μόνο τους ανέργους που εγγράφονται στα κατά τόπους Γραφεία Εργασίας και ως εκ τούτου δεν είναι αντιπροσωπευτική της συνολικής ανεργίας. [↑](#footnote-ref-2)
2. Τα στοιχεία της EUROSTAT είναι προκαταρκτικά, αποτελούν πρόβλεψη και είναι διαθέσιμα με ένα μήνα καθυστέρηση. [↑](#footnote-ref-3)